Ronan & Erwan Bouroullec

Un daouad dizainerien eo ar vreudeur **Ronan Bouroullec** (Kemper, 1971) hag **Erwan Bouroullec** (Kemper, 1976). Kenlabourat a reont abaoe 1999. Buan int deuet da vezañ brudet ha savet o deus oberennoù evit embannerien dizagn evel Vitra, Kartell, Kreo, Cappellini, Ligne Roset...

## Oberennoù
Erwan a lavar ez eo o stil « eeun a-ratozh-kaer, gant un tamm bihan a fent ». Levezonet int bet gant labour Jasper Morrison hag a lavar ez eo o labour « poellek ha reizh, speredek ha barzhoniel». Michèle Champenois a gav dezhi e kaver levezonioù liesseurt en o labour : levezon Norzheuropa, an implij modulennoù hag elfennoù da strollañ a-benn aozañ tachadoù damzigor.

« A-viskoazh hon eus soñjet e c'halle ar pezhioù-arrebeuri sikour da aozañ an tachadoù » a lavaras Erwan. Kement-se a weler splann en o c'hrdouidigezhioù evel ar *gwele-kloz*, hag a denn d'ur gabanenn ma c'haller kousket enni pe c'hoazh er gourvezvank *Alcove* (Vitra), ma c'haller implijout ar c'hein anezhañ da aozañ an tachad. Hag ivez er speurennoù skañv savet ganto, a c'haller sevel dre lakaat asambles tammoù diazez : ar modulennoù *Brick* (Kreo) ha *Cloud* (Cappelini) a zo estajenrennoù ha speurennoù war un dro, ar modulennoù *Algues* (Vitra) ha *North Tiles* (Kvadrat) a c'haller implijout da sevel speurennoù dantelezhet skañv.

Gant o sistem burev anvet *Join* e weler ivez e plij dezho ar modulennoù hag ar wevnded : kemm-digemm eo, da glotañ gant an ezhommoù. Un daol vras eo, ma c'haller stagañ meur a lodenn all (speurennoù, danzornioù...) a-benn aozañ ar plas evit labourat.

Ronan & Erwan Bouroullec o deus bet ar Priz Finn Juhl e Danmark hag o oberennoù a c'haller gwelout e meur a virdi evel ar MoMA pe ar Greizenn Pompidou.

### Oberennoù brudetañ
**Lit Clos* (2000), Galerie Kreo
*Modulenn *Cloud* (2002), Cappellini
*Sistem burev *Join* (2002), Vitra
*Modulenn *Algues* (2004), Vitra
*Kador-vrec'h *Facett* (2005), Ligne Roset
*Tavarn ha stal Mudam (mirdi arzoù modern Luksembourg)
**The Floating house* (2006), anez arzourien e CNEAI
*Teol danvez *North Tiles* (2006), Kvadrat
*Gourvezvank *Alcove* (2006), Vitra
*Kador *Vegetal* (2009), Vitra

## Prizioù
* 1998: *Grand Prix du Design de la Ville de Paris*
* 1999: *New Designer Award* en *International Contemporary Furniture Fair*, New York
* 2002: *Designers of the Year*, e *Salon du Meuble*, Pariz
* 2005: *Red Dot Award* evit an dastumad *Facett*, Ligne Roset (Rummad *Best of the Best*)
* 2008: *Red Dot Award* evit ar burev *Worknest*, Vitra (Rummad *Best of the Best*)
* 2008: *Finn-Juhl Prize*, Kopenhagen

## Diskouezadegoù (dibab)
* 1998: *La vie en rose*, Cartier Foundation, Pariz
* 2001: *Ronan et Erwan Bouroullec*, Galerie Kreo, Pariz
* 2001: *Manger, New Forms of Living*, Salon du Meuble, Pariz
* 2001: *Ronan et Erwan Bouroullec*, Miyake Design Studio Gallery, Tokyo
* 2002: *Ronan et Erwan Bouroullec*, Design Museum, Londrez
* 2003: *Ronan and Erwan Bouroullec*, Droog Design gallery, Amsterdam
* 2004: *Culture Design*, (*Design en stock* ha *40 ans de Mobilier National*), Palais de la Porte Dorée, Pariz
* 2004: *Séjours éphémères*, Sterdelijke Musea, Kortrijk
* 2004: *Assemblages, 250, 150, 60*, Galerie Kreo, Pariz
* 2004: *Ronan and Erwan Bouroullec*, Boijmans Museum of Art, Rotterdam
* 2004: *Ronan and Erwan Bouroullec*, MOCA, Museum of Contemporary Art, Los Angeles
* 2004: Staliadur *The Ideal House*, IMM Möbelmesse, Köln
* 2006: *Swarm*, The Fabric Workshop and Museum, Philadelphia
* 2007: *Nature Design*, Museum für Gestaltung, Zürich
* 2007: *Airs de Paris*, Musée National d'Art Moderne - Centre George Pompidou, Pariz

## Notennoù

### Liammoù diavaez
* Lec'hienn ofisiel
* Atersadenn Ronan Bouroullec
* Design Museum Londrez

### Levrlennadur
* Laurent Le Bon : *Ronan et Erwan Bouroullec : Catalogue de raison, Images modernes* - Editions Kreo, 2002
* Ronan Bouroullec, Erwan Bouroullec, Andrea Branzi, Rolf Fehlbaum, Issey Miyake : *Ronan et Erwan Bouroullec*, Phaidon Press, 2003
* Ronan Bouroullec, Erwan Bouroullec : *Objets Dessins Maquettes*, Erwan Bouroullec, Archibooks, 2008